label_title: Loma Prieta-jordskælvet
label_desc: Loma Prieta-jordskælvet var et jordskælv der skete i Nordcalifornien den 17. oktober kl. 17:04 om eftermiddagen lokal tid. Skælvet havde epicenter i The Forest of Nisene Marks State Park omkring 16 km nordøst for Santa Cruz i en del af San Andreas-forkastningen. Det fik navn efter den nærliggende tinde Loma Prieta der ligger i Santa Cruz Mountains. Med en styrke på 6,9 og en maksimal Mercalli-intensitet på IX ("Voldsomt"), resulterede det i 63 dødsfald og 3.757 blev såret. Loma Prieta-delen af San Andreas-forkastningen havde været relativt inaktiv siden jordskælvet i San Francisco 1906 indtil to kraftige forskælv kom i juni 1988 og august 1989.